### *Výbor*

*Národnej rady Slovenskej republiky*

*pre nezlučiteľnosť funkcií*

12. schôdza výboru

**183**

**U z n e s e n i e**

**Výboru Národnej rady Slovenskej republiky**

**pre nezlučiteľnosť funkcií**

z 27. septembra 2017

k podnetu Jozefa Behýla, predsedu politickej strany Nový Parlament, na začatie konania vo veci ochrany verejného záujmu a zamedzenia rozporu záujmov podľa čl. 9 ods. 2 písm. b) ústavného zákona č. 357/2004 Z. z. v znení ústavného zákona č. 545/2005 Z. z. voči verejnému funkcionárovi Andrejovi Kiskovi, prezidentovi Slovenskej republiky, doručenom 20. septembra 2017 a doplnenom 21. septembra 2017.

**Výbor Národnej rady Slovenskej republiky**

**pre nezlučiteľnosť funkcií**

**A. k o n š t a t u j e, ž e**

konanie vo veci ochrany verejného záujmu a zamedzenia rozporu záujmov podľa čl. 9 ods. 2 písm. a) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. za porušenie čl. 4 ods. 2 písm. b) ústavného zákona č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. voči verejnému funkcionárovi Andrejovi Kiskovi, prezidentovi Slovenskej republiky sa začalo dňom doručenia podnetu 20. septembra 2017;

**B. ž i a d a**

predsedu výboru,

1. aby zabezpečil vyžiadanie stanoviska dotknutého verejného funkcionára k doručenému podnetu v súlade s čl. 9 ods. 4 ústavného zákona č. 357/2004 Z. z. o ochrane verejného záujmu pri výkone verejných funkcionárov v znení ústavného zákona č. 545/2005 Z. z. a iné nevyhnutné stanoviská pre rozhodnutie vo veci;
2. aby v rámci vyžiadania predmetného stanoviska požiadal dotknutého verejného funkcionára o nasledovné:
3. vyjadrenie sa k skutočnosti, či existovala pohľadávka KTAG, s.r.o., Poprad voči Andrejovi Kiskovi,
4. za predpokladu, že táto pohľadávka existovala, ako (na základe akého právneho titulu) a kedy (presný dátum) došlo k zániku pohľadávok KTAG, s.r.o., Poprad voči Andrejovi Kiskovi v súvislosti s prezentáciou Andreja Kisku pred voľbou prezidenta Slovenskej republiky v roku 2014 za roky 2013 a 2014,
5. prečo svoj záväzok voči spoločnosti KTAG, s.r.o., Poprad neuviedol v majetkovom priznaní;
6. aby požiadal dotknutého verejného funkcionára na predloženie dokumentov za účelom vyvrátenia podozrení vyplývajúcich z podnetov:
7. účtovné a daňové doklady došlé KTAG, s.r.o., Poprad, v súvislosti s prezentáciou Andreja Kisku pred voľbou prezidenta Slovenskej republiky v roku 2014 účtovaných KTAG s.r.o., Poprad za roky 2013 – 2014,
8. účtovné a daňové doklady vystavené KTAG, s.r.o., Poprad, v súvislosti s prezentáciou Andreja Kisku pred voľbou prezidenta Slovenskej republiky v roku 2014 účtovaných KTAG s.r.o., Poprad za roky 2013 – 2014,
9. faktúry alebo akékoľvek iné účtovné a daňové doklady vystavené spoločnosťou KTAG, s.r.o., Poprad voči Andrejovi Kiskovi za roky 2013 – 2014,
10. bankové doklady preukazujúce skutočnú úhradu nákladov KTAG, s.r.o., Poprad Andrejom Kiskom v súvislosti s prezentáciou Andreja Kisku pred voľbou prezidenta Slovenskej republiky v roku 2014 za roky 2013 – 2014,
11. akékoľvek iné doklady preukazujúce zánik pohľadávok KTAG, s.r.o., Poprad voči Andrejovi Kiskovi vzniknuté v súvislosti s prezentáciou Andreja Kisku pred voľbou prezidenta Slovenskej republiky v roku 2014 za obdobie rokov 2013 a 2014,
12. zmluvy o pôžičke uzatvorené medzi Andrejom Kiskom ako veriteľom, a  KTAG, s.r.o. Poprad ako dlžníkom, ktoré boli v rokoch 2013 – 2017 poskytnuté alebo na základe ktorých sa v rokoch 2013 – 2017 plnilo,
13. detailný prehľad všetkých splátok pôžičiek v období rokov 2013 - 2017, vrátane uvedenia dátumu, sumy a spôsobu úhrady každej jednotlivej splátky pôžičky hradených KTAG, s.r.o., Poprad voči veriteľovi Andrejovi Kiskovi,
14. protokoly z daňových kontrol KTAG, s.r.o., Poprad, v ktorých boli zistené nedostatky v súvislosti s neoprávnene uplatnenými výdavkami na prezentáciu Andreja Kisku pred voľbou prezidenta Slovenskej republiky v roku 2014 v účtovnej evidencii za roky 2013 a 2014;
15. v záujme zjednodušenia dokazovania v konaní Výbor Národnej rady Slovenskej republiky pre nezlučiteľnosť funkcií žiada dotknutého verejného funkcionára o vzdanie sa práva na ochranu daňového tajomstva vrátane ochrany daňového tajomstva KTAG, s.r.o., Poprad.

## C. u r č u j e

## poslanca Róberta Puciho

za spravodajcu výboru v konaní vo veci ochrany verejného záujmu a zamedzenia rozporu záujmov voči verejnému funkcionárovi Andrejovi Kiskovi, prezidentovi Slovenskej republiky (č. konania P/36/17/K).

Martin **P o l i a č i k**

predseda výboru

Róbert **P u c i**

overovateľ výboru